**Εργαλείο αναστοχασμούγια τις εκπαιδευτικές διαλογικές πρακτικές**

Το συγκεκριμένο εργαλείο μπορεί να αποτελέσει αφορμή για αναστοχασμό και συζήτηση ως προς το είδος των διαλογικών πρακτικών που υιοθετείτε στην τάξη. Ειδικότερα, το εργαλείο αυτό παρουσιάζει δύο ομάδες παραδειγμάτων με φράσεις εκπαιδευτικών που περιγράφουν τον τρόπο που οργανώνουν τον διάλογο στην τάξη τους. Κάθεομάδα παραδειγμάτων ορίζει τον τρόπο κατανόησης και οργάνωσης του διαλόγου με διαφορετική κατεύθυνση. Μπορείτε να διαβάσετε τις δύο αυτές κατευθύνσεις, να εντοπίσετε ομοιότητες και διαφορές με τις πρακτικές που υιοθετείτε και στην συνέχεια να απαντήσετε στις ερωτήσεις που ακολουθούν, οι οποίες έχουν σχεδιαστεί για να ενισχύσουν τον στοχασμό σας πάνω σ’ αυτές.

|  |  |
| --- | --- |
| ***Παραδείγματα πρώτης κατεύθυνσης*** | |
| **1α)***Στη συζήτηση χρησιμοποιώ ερωτήσεις ανάκλησης μνήμης για να δω τι έμαθαν και τι κατάλαβαν.*  **1β)** *Προσπαθώ να τους τσεκάρω, με το να τα βλέπω ότι τα γνωρίζουν, τα θυμούνται.*  **1γ)** *Κάνουμε συζητήσεις για τους κανόνες μας, ποιοι είναι, τους επαναλαμβάνουμε πολλές φορές, λέμε αν εφαρμόζονται.*  **1δ)** *Καθένας μιλάει με σειρά στον κύκλο, τηρούν τη σειρά και έτσι δεν μπορεί κάποιος να το αποφεύγει να μιλήσει, ούτε να γίνει φασαρίa.*  **1ε)** *Επιβραβεύω τα παιδιά, π.χ. α! μπράβο σας παιδιά, ακούσατε τι ενδιαφέροντα πράγματα μάς λέει!*.  **1στ)** *Όταν κάποιο παιδί είναι πολύ ομιλητικό, τότε αυτό θέλει μάλωμα για να δώσεις το λόγο και σε κάποιο άλλο.* | |
| ***Παραδείγματα δεύτερης κατεύθυνσης*** | |
| **2α)***Στη συζήτηση να είσαι σαφέστατος σ’ αυτό που λες, να το λες απλά, να δίνεις εναλλακτικές, να μη λες ‘παιδιά τι είναι κύκλος;’ να δίνεις μικροεξηγήσεις, εναλλακτικές, προτάσεις για να το καταλάβουν αυτό που λες, να είσαι σαφέστατος και να τους δίνεις το χρόνο και την ευκαιρία σε όλους να πούνε απόψεις, όχι να πάρεις μια απάντηση και επειδή πιστεύεις ότι αυτή είναι η πραγματική απάντηση, αυτή που θέλεις και δεν παίρνεις καμία άλλη απάντηση.*  **2β)***Να τα αποδέχεσαι ότι όλα είναι σωστά με την ευρεία άποψη, ότι είναι όλα αποδεκτά, και ότι δεν υπάρχει μια άποψη ποτέ, να το καταλάβουν αυτό και ότι όλα είναι χρήσιμα. ‘Κάτι μας είπες, ναι χρειάζεται, μας βοηθάει για να σκεφτούμε αυτό, τι ωραίο που ήταν αυτό που μας είπες!’ αισθάνεται μια ικανοποίηση. Οπότε μετά το παιδί έχει λόγο για να το πει αυτό που έχει μέσα του, να το καταθέσει, βλέπει ποτέ δεν αφήνεις και τα παιδιά να γελάσουν, δεν λες ‘δεν γελάμε’, ‘δεν κάνουμε’, με τον τρόπο που τα δείχνεις εσύ τα παιδιά καταλαβαίνουν, και σέβεται την άποψή του ο καθένας, θέλει να καταθέσει και αυτός τη δική του, να πούμε χίλια δυο πράγματα και να βρούμε μετά αυτό που θέλουμε. Μόνο έτσι, αλλιώς διάλογο δεν έχεις και κατάθεση πραγμάτων.*  **2γ)***Διαμορφώνεις το κλίμα, ότι έχουνε λόγο όλοι, εγώ είμαι ο εμψυχωτής, δεν είμαι ο αρχηγός και έχω μεγαλύτερη εξουσία, είμαι ο εμψυχωτής και οι άλλοι είμαστε ίσοι κι όμοιοι και αποφασίζουμε για το σχολείο μας.*  **2δ)***Συμμετέχουν στο διάλογο γιατί πάντα βάζεις κάτι να σκεφτούν, έναν προβληματισμό που μας απασχολεί εκείνη τη στιγμή. ‘Τι λες εσύ;’ Λέει αυτό… ‘Για ν’ ακούσω ιδέες τι νομίζετε;’ Λέει κάποιος… δεν λες ‘Ααα αυτό είναι λάθος’, το δέχεσαι κι ας είναι τελείως λάθος, αλλά αν το εξετάσεις κανένα στην ουσία δεν είναι λάθος. Από την οπτική που το βλέπει το παιδί κάπου εκεί κολλάει. Και κάτι άλλο θέλει να σου πει. Λες ‘ναι, έχει δίκιο’ και το βρίσκεις αυτό που έχει λίγο στο μυαλό του και κάτι άλλο. Κι αυτό. Δίνεις και μια διευκρίνιση, μήπως αν και από μόνοι τους καταλήγουν σ’ αυτό που είναι το πιο ολοκληρωμένο.* | |
| 1.Τι υποδηλώνουν τα παραδείγματα των δύο παραπάνω κατευθύνσεων για το είδος των πρακτικών που ακολουθούν οι νηπιαγωγοί στη διαλογική διαδικασία μιας οργανωμένης δραστηριότητας; |  |
| 2.Σε τι είδους μάθηση οδηγεί καθένα από τα παραπάνω είδη διαλογικών πρακτικών; |  |
| 3. Ποιο είναι το ζητούμενο στη διαλογική εμπειρία του παιδιού; |  |
| 4. Ποιος είναι ο ρόλος του εκπαιδευτικού στη διαλογική διαδικασία και ποιον ρόλο δίνει στα παιδιά μέσα σε αυτήν; Οργανώνει και αναμένει απλώς την ανταπόκριση των παιδιών ή δίνει ευκαιρίες για συνδιαμόρφωση της διαδικασίας και συνοικοδόμηση της γνώσης; |  |
| 5. Σε τι δίνει μεγαλύτερη έμφαση ο εκπαιδευτικός, στη διαδικασία ή στο αποτέλεσμα; Για ποιο λόγο πιστεύω ότι συμβαίνει αυτό; |  |

Το εργαλείο αυτό αποτελεί διασκευή του εργαλείου που χρησιμοποιήθηκε στην διατριβή:  Λυκομήτρου, Σ. (2015). *Λεκτικές αλληλεπιδράσεις στην προσχολική εκπαίδευση: Μια συνεργατική έρευνα – δράση για την ενίσχυση της παιδαγωγικής του διαλόγου*. Διδακτορική Διατριβή. Πανεπιστήμιο Δυτικής Μακεδονίας. Διαθέσιμη στο Εθνικό Αρχείο Διδακτορικών Διατριβών:  <https://www.didaktorika.gr/eadd/handle/10442/35865>